બીજી બાજુ વિશાળ વસતિ હોવા છતાં ચીનના લોકો ભારતીયો વધારે સુખી છે. આ વાત માન્યામાં ના આવે. ચીનમાં સંયુક્ત રાષ્ટ્રસંઘની એજન્સી મુખ્તપણે ડેટા એકઠાં કરી શક્યો હશે કે કેમ તે શંકા જાય. તેની સામે એ વાત પણ સાચી છે કે રોજગારીની બાબતમાં ચીન ખૂબ આગળ વધ્યું છે. ચીન દુનિયાનું કારખાનું બન્યું છે. આખી દુનિયાના સ્માર્ટફોન ચીનમાં બની રહ્યા છે. આખી દુનિયાના ટાયર ચીનમાં બની રહ્યા છે. ભારતમાં વિકાસ થયો છે, જીડીપીની રીતે તે દુનિયામાં સૌથી ઝડપી વિકસતો દેશ બન્યો છે, પણ અનેક નિષ્ણાતોએ વારંવાર કહ્યું છે કે ભારતમાં રોજગારી વધી રહી નથી. રોજગારી ના મળે તે હતાશાનું સૌથી મોટું કારણ હોય છે. ભારતમાં ધનિક અને ગરીબ વચ્ચેની ખાઈ વધી છે. ચીનમાં વિકાસ વધારે નાગરિકો વચ્ચે વહેંચાયો છે, ભારતમાં વિકાસ ઉદ્યોગપતિ અને વેપારી વર્ગનો જ થયો છે એવું તારણ પણ રિપોર્ટમાંથી નીકળી શકે છે.